152. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 81 της 31 Μαρτ. – 8 Απριλ. 1998   (ΦΕΚ Α΄ 74)  Σύσταση υπηρεσιών στο Υπουργείο Δημόσιας Τάξης, για τη λειτουργία του Συστήματος Πληροφοριών Σένγκεν.  Έχοντας υπόψη: 1.Τις διατάξεις του άρθρ. 11 παρ. 1 εδάφ. α΄ και β΄ του Νόμ. 1481/1984 «Οργανισμός Υπουργείου Δημόσιας Τάξης» (Α΄ 152), όπως αυτό αντικαταστάθηκε με το άρθρ. 1 παρ. 1 του Νόμ. 1590/1986 (Α΄ 49). Σελ.  16,60762 Τεύχος 1333 Σελ. 44 2.Τις διατάξεις του άρθρ. 108 της Σύμβασης Εφαρμογής της Συμφωνίας Σένγκεν (ΣΕΣ), η οποία κυρώθηκε με το Νόμ. 2514/1997 (Α΄ 140). 3.Τις διατάξεις του Π.Δ. 137/1986 «Συγκρότηση της Γενικής Γραμματείας δημόσιας Τάξης σε Υπουργείο Δημόσιας Τάξης (Α΄ 51). 4.Τις διατάξεις του Π.Δ. 82/1993 «Περιορισμός συναρμοδιότητας κατά την έκδοση κανονιστικών διαταγμάτων και αποφάσεων σε θέματα αρμοδιότητας των Υπουργείων Προεδρίας της Κυβέρνησης και Δημόσιας Τάξης» (Α΄ 36). 5.Τις διατάξεις του άρθρ. 29Α του Νόμ. 1558/1985 (Α΄ 137) προστέθηκε με το άρθρ. 27 του Νόμ. 2081/1992 (Α΄ 154), όπως αντικαταστάθηκε με το άρθρ. 1 παρ. 2α του Νόμ. 2469/1997 (Α΄ 38). 6.Την υπ’ αριθ. 1107147/1239/0006/4.10.1996 (ΦΕΚ 922/Β/7.10.1996) απόφαση του Πρωθυπουργού και του Υπουργού Οικονομικών»ανάθεση αρμοδιοτήτων Υπουργού Οικονομικών στους Υφυπουργούς Οικονομικών». 7.Το γεγονός ότι από τις διατάξεις του παρόντος διατάγματος προκαλείται δαπάνη σε βάρος του κρατικού προϋπολογισμού 225 εκατομμυρίων για το έτος 1998 και καθένα από τα επόμενα έτη οι οποίες θα προβλέπονται και θα καλύπτονται από  τις πιστώσεις των ΚΑΕ 0432, 0721, 0723, 0824,0845, 0846, 111, 1112, 1113, 1121, 11711, 1713, 1723 και 1725 του Ε.Φ. 43 – 110 «ΕΛΛΗΝΙΚΗ ΑΣΤΥΝΟΜΙΑ». 8.Την υπ’ αριθ. 86/1998 γνωμοδότηση του Συμβουλίου της επικρατείας, ύστερα από πρόταση του Υπουργού Δημόσιας Τάξης και του Υφυπουργού Οικονομικών, αποφασίζουμε: Χρήση συντομογραφιών Άρθρ.1.-Οι χρησιμοποιούμενες στο παρόν Προεδρικό Διάταγμα συντομογραφίες αποδίδουν τους ακόλουθους τίτλους – ονομασίες: SIRENE Supplementary Information Request for National Entries. (Αιτήματα συμπληρωματικών πληροφοριών για εθνικές καταχωρήσεις). SIS: Schegen Information System. (Σύστημα Πληροφοριών Σένγκεν). N.SIS: National Schengen Information System. Εθνικό Σύστημα Πληροφοριών Σένγκεν). C. SIS: Central Schengen Information System. (Κεντρικό Σύστημα Πληροφοριών Σένγκεν). ΣΕΣ: Σύμβαση Εφαρμογής Σένγκεν. Σύσταση Γραφείου SIRENE Άρθρ.2.-Στο Υπουργείο Δημόσιας Τάξης συνιστάται Γραφείο SIRENE, το οποίο υπάγεται διοικητικά στη Διεύθυνση Διεθνούς Αστυνομικής συνεργασίας και λειτουργεί σε επίπεδο Τμήματος. 4.Α.α.151-152 Υπουργείο Δημόσιας Τάξης (Οργανικές Διατάξεις)   327 Αρμοδιότητες Άρθρ.3.-1.Οι αρμοδιότητες του Γραφείου SIRENE είναι οι ακόλουθες: α.Η μέριμνα για την εισαγωγή, τροποποίηση, διαγραφή και τον έλεγχο νομιμότητας των καταχωρούμενων στο Ν. SIS πληροφοριών που αναφέρονται στο άρθρ. 95 της ΣΕΣ. β.Η ανταλλαγή πληροφοριών με τα Εθνικά Γραφεία SIRENE των λοιπών συμβαλλόμενων μερών της ΣΕΣ, σύμφωνα με τις διατάξεις της Σύμβασης αυτής. γ.Η διενέργεια διαβουλεύσεων με τα συμβαλλόμενα μέρη, όπου τούτο απαιτείται, για την καταχώρηση ή μη συμπληρωματικών στοιχείων ή τη διαγραφή στοιχείων στο Ν. SIS, στα πλαίσια εφαρμογής της ΣΕΣ. δ.Η εξασφάλιση της συνεργασίας με τις λοιπές εθνικές Υπηρεσίες και τους διεθνείς φορείς, στην αρμοδιότητα των οποίων ανάγεται ο χειρισμός θεμάτων αναφερομένων στη ΣΕΣ. ε.Η έγκαιρη ενημέρωση των αρμοδίων Υπηρεσιών των συναρμοδίων Υπουργείων για την ημερομηνία λήξης των καταχωρήσεων αρμοδιότητάς τους, κατ’ εφαρμογήν των διατάξεων των άρθρων 112 και 113 της ΣΕΣ. στ.Η μέριμνα για την έγκαιρη και ασφαλή διαβίβαση στις αρμόδιες αρχές των δεδομένων προσωπικού χαρακτήρα, καθώς και για την ενημέρωση του συμβαλλόμενου μέρους που τα διαβιβάζει, περί της χρήσης αυτών και των αποτελεσμάτων της, σύμφωνα με τις διατάξεις του άρθρ. 129 της ΣΕΣ. ζ.Η διεκπεραίωση των αιτήσεων συνδρομής αστυνομικής συνεργασίας ή διασυνοριακής παρακολούθησης, σύμφωνα με τις διατάξεις των άρθρ. 39, 40 και 46 της ΣΕΣ, πλην των θεμάτων αρμοδιότητας του Συντονιστικού Οργάνου Δίωξης Ναρκωτικών (ΣΟΔΝ). η.Η διεκπεραίωση των αιτημάτων συμπληρωματικών πληροφοριών δικαστικής συνδρομής, σύμφωνα με τις διατάξεις των άρθρ. 95, 97, 98 και 100 της ΣΕΣ. θ.Η διεκπεραίωση αιτημάτων διακρίβωσης της γνησιότητας των ιατρικών πιστοποιητικών, τα οποία εκδίδονται σύμφωνα με τιςι διατάξεις του άρθρ. 75 της ΣΕΣ. ι.Η μέριμνα για τη σύναψη συμφωνιών, σχετικά με τις αποσπάσεις υπαλλήλων – συνδέσμων κατ’ εφαρμογή των διατάξεων του άρθρ. 47 της ΣΕΣ, μετά από πρόταση των υπηρεσιών στις οποίες ανήκουν, καθώς και η υποβολή προτάσεων για τα προσόντα και τη διαδικασία επιλογής τους. ια.Η εισήγηση για τη λήψη των διαλαμβανομένων στην παρ. 2 του άρθρ. 2 της ΣΕΣ μέτρων. ιβ.Η εκπροσώπηση της χώρας μας στις ειδικές ομάδες εργασίας για θέματα αρμοδιοτήτων του γραφείου SIRENE, καθώς και η συμμετοχή στην εκτελεστική επιτροπή και την κεντρική ομάδα όταν τούτο ζητείται από τον εκπρόσωπό μας σ’ αυτές και εφόσον αυτό κρίνεται από την υπηρεσία ότι είναι γι’ αυτή ωφέλιμο. Το προσωπικό των συναρμοδίων Υπουργείων συμμετέχει στις ως άνω ομάδες εργασίας, εφόσον τα θέματα που συζητούνται σ’ αυτές ανάγονται στον κύκλο των αρμοδιοτήτων του Υπουργείου από το οποίο προέρχονται και το οποίο καλύπτει τα σχετικά έξοδα συμμετοχής τους. ιγ.Η ενημέρωση στα πλαίσια των αρμοδιοτήτων του των χρηστών του SIS για την ορθή εφαρμογή των διατάξεων της ΣΕΣ. 2.Οι ανωτέρω αρμοδιότητες ασκούνται σύμφωνα με τις οδηγίες και κατευθύνσεις που διαλαμβάνονται στο Εγχειρίδιο SIRENE (SCH/com – ex (93) 8 από 14.12.1993), που εγκρίθηκε με την υπ’ αριθ. 5266/6/1 – γ΄ από 2.12.1997 απόφαση των Υπουργών Εξωτερικών, Οικονομικών, Δικαιοσύνης, Εμπορικής Ναυτιλίας και Δημόσιας Τάξης. 3.Το Γραφείο SIRENE υποχρεούται στα πλαίσια των αρμοδιοτήτων του να λαμβάνει όλα τα αναγκαία μέτρα ασφαλείας, με σκοπό την υλοποίηση των διατάξεων του άρθρ. 118 της ΣΕΣ και να μεριμνά, ώστε η πρόσβαση των χρηστών στο Ν.SIS να περιορίζεται μόνο στις πληροφορίες εκείνες που είναι απαραίτητες για την εκπλήρωση της αποστολής τους. 4.Οι δραστηριότητες του Γραφείου SIRENE, αναφορικά με τη μηχανογραφική επεξεργασία δεδομένων προσωπικού χαρακτήρα, υπόκεινται στον έλεγχο της Αρχής Προστασίας Δεδομένων Προσωπικού Χαρακτήρα, σύμφωνα με τις διατάξεις του άρθρ. 15 του Νόμ. 2472/1997 (Α΄ 50). 5.Το Γραφείο SIRENE λειτουργεί επί 24ώρου βάσεως, σε εναλλασσόμενες βάρδιες. Στελέχωση Άρθρ.4.-1.Το Γραφείο SIRENE στελεχώνεται με προσωπικό της Ελληνικής Αστυνομίας, του Λιμενικού Σώματος και της Τελωνειακής Υπηρεσίας. Το εν λόγω Γραφείο διοικείται από αξιωματικό της Ελληνικής Αστυνομίας. 2.Το αναγκαίο προσωπικό του Λιμενικού Σώματος και της Τελωνειακής Υπηρεσίας, για τη λειτουργία του Γραφείου SIRENE,καθορίζονται ως ακολούθως: α.Ένας Αξιωματικός του Λιμενικού Σώματος με βαθμό Σημαιοφόρου μέχρι και Υποπλοιάρχου και έξι τουλάχιστον κατώτεροι Λιμενικοί από το βαθμό του Λιμενοφύλακα μέχρι και του Αρχικελευστή. β.Ένας υπάλληλος της Τελωνειακής Υπηρεσίας με βαθμό Π.Ε./Α΄ ή Π.Ε./Β΄ και 8 τουλάχιστον τελ τελωνειακοί υπάλληλοι με βαθμό Π.Ε./Β΄ ή  Δ.Ε./Α΄. 3.Το προσωπικό που προέρχεται από το Λιμενικό Σώμα και την Τελωνειακή Υπηρεσία μετακινείται στο ανωτέρω Γραφείο, σύμφωνα με τις οργανικές διατάξεις του φορέα στον οποίο ανήκουν. (Μετά τη σελ. 16,60762) Σελ.  16,60763 Τεύχος 1333 Σελ. 45 Υπουργείο Δημόσιας Τάξης (Οργανικές Διατάξεις) 4.Α.α.152   328 4.Για την επιλογή του προαναφερόμενου προσωπικού απαιτείται επαρκής γνώση τουλάχιστον μιας ξένης Γλώσσας των Κρατών – Μελών της ΣΕΣ. Η γνώση και άλλης ξένης γλώσσας των κρατών αυτών, καθώς και η δυνατότητα χρήσης ηλεκτρονικού υπολογιστή αποτελούν πρόσθετα προσόντα επιλογής. 5.Στο Γραφείο SIRENE παρέχουν τις υπηρεσίες τους και δικαστικοί λειτουργοί σύμφωνα με τις διατάξεις της παρ. 4 του άρθρ. 21 του Νόμ. 2521/1997 (Α΄ 174). Καθήκοντα προσωπικού Άρθρ.5.-1.Ο διευθυντής της Διεύθυνσης Διεθνούς Αστυνομικής Συνεργασίας είναι υπεύθυνος για την εύρυθμη λειτουργία και την κανονική εκπλήρωση της αποστολής του Γραφείου SIRENE και επιπλέον ευθύνεται: α.Έναντι της Αρχής Προστασίας Δεδομένων Προσωπικού Χαρακτήρα του Νόμ.2472/1997 για την καταχώρηση, ασφάλεια και ορθή χρήση των δεδομένων προσωπικού χαρακτήρα. β.Έναντι του εκπροσώπου της Χώρας μας στην Εκτελεστική Επιτροπή, για την κανονική εκπλήρωση των υποχρεώσεών μας, που αναλαμβάνονται από το Γραφείο SIRENE, στα πλαίσια εφαρμογής της ΣΕΣ. 2.Ο ανωτέρω διευθυντής σε περίπτωση απουσίας ή κωλύματός του αναπληρώνεται για τα θέματα του Γραφείου SIRENE από τον τμηματάρχη του εν λόγω Γραφείου. 3.Το προσωπικό του Γραφείου SIRENE υποχρεούται να εκτελεί τα καθήκοντα που προβλέπεται γι’ αυτό από τις σχετικές διατάξεις της ΣΕΣ και τις αποφάσεις των οργάνων της, υπό τις οδηγίες και κατευθύνσεις του προϊσταμένου αυτού. Ειδικά, τα καθήκοντα του προσωπικού του Λιμενικού Σώματος και της Τελωνειακής Υπηρεσίας περιορίζονται σε θέματα αρμοδιότητας του φορέα στον οποίο και ανήκουν, με τις αρμόδιες Υπηρεσίες του οποίου και εξασφαλίζουν, κατά λόγο αρμοδιότητας, διαρκή επικοινωνία. Υποχρεώσεις λοιπών φορέων και Υπηρεσιών Άρθρ.6.-1.Οι Κεντρικές Υπηρεσίες του Υπουργείου Δημόσιας Τάξης, οι οποίες είναι αρμόδιες για την εισαγωγή, τροποποίηση και διαγραφή καταχωρήσεων στο Ν.SIS, σύμφωνα με τις διατάξεις των άρθρ. 96, 97, 99 και 100 της ΣΕΣ, παρέχουν στο Γραφείο SIRENE, εφόσον τούτο ζητηθεί απ’ αυτό στα πλαίσια των αρμοδιοτήτων του, στοιχεία για τη νομιμότητα, ακρίβεια και επικαιρότητα των καταχωρήσεών τους. 2.Τα Υπουργεία Οικονομικών, Δικαιοσύνης και Εμπορικής Ναυτιλίας υποχρεούνται όταν αποστέλλουν πληροφορίες για καταχώρηση στο Ν. SIS να συνοδεύουν αυτές με επαρκή στοιχεία, με τα οποία τεκμηριώνεται η νομιμότητα, ακρίβεια και επικαιρότητα των προς καταχώρηση πληροφοριών. Σελ.  16,60764 Τεύχος 1333 Σελ. 46 3.Η Διεύθυνση Εγκληματολογικών Ερευνών του Υπουργείου Δημόσιας Τάξης υποχρεούται να παρέχει στο Γραφείο SIRENE και μόνο σε αστυνομικό προσωπικό αυτού, στοιχεία εγκληματολογικής σήμανσης ατόμων, τα οποία έχουν καταχωρηθεί στο N.SIS, κατόπιν σχετικού αιτήματος του εν λόγω Γραφείου. Τμήμα Τεχνικής Υποστήριξης Ν.SIS. Άρθρ.7.-1.Στη διεύθυνση Πληροφορικής του Υπουργείου Δημόσιας Τάξης, συνιστάται 5ο Τμήμα: Τεχνικής Υποστήριξης Ν. SIS. 2.Οι αρμοδιότητες του ανωτέρω Τμήματος είναι οι ακόλουθες: α.Η τεχνική υποστήριξη του N.SIS για την εξασφάλιση της εύρυθμης λειτουργίας του. β.Η διασφάλιση αδιάλειπτης και απρόσκοπτης τεχνικής επικοινωνίας με το C.SIS και τους συναρμόδιους φορείς. γ.Η εξασφάλιση τεχνικής συνεργασίας μεταξύ συναρμοδίων φορέων του Ν. SIS. δ.Η διασφάλιση τεχνικής δυνατότητας των εξουσιοδοτημένων αρχών για πρόσβαση στο SIS. ε.Η εκπροσώπηση της Χώρας μας στις αμιγείς ή μικτές Τεχνικές Ομάδες Εργασίας Σένγκεν, που άπτονται του αντικειμένου της Πληροφορικής και η υλοποίηση των αποφάσεων αυτών που αφορούν τροποποιήσεις της αρχιτεκτονικής (εξοπλισμού και λογισμικού) του SIS, καθώς και της εφαρμογής του. 3.Το ανωτέρω Τμήμα υποχρεούται στα πλαίσια των αρμοδιοτήτων του να λαμβάνει όλα τα αναγκαία μέτρα ασφαλείας του Ν.SIS, σύμφωνα με τις διατάξεις των παρ. 1 έως και 3 του άρθρ. 118 της ΣΕΣ. 4.Οι διατάξεις των παρ. 1 περ. α΄ και 2 του άρθρ. 5 του παρόντος διατάγματος έχουν ανάλογη εφαρμογή και για τον Διευθυντή της Διεύθυνσης Πληροφορικής του Υπουργείου Δημόσιας Τάξης, όσον αφορά τα θέματα αρμοδιότητας του Τμήματος του παρόντος άρθρου. Ρύθμιση λεπτομερειών. Άρθρ.8.-Λεπτομέρειες και θέματα δευτερεύουσας, σημασίας, για την εύρυθμη λειτουργία του Γραφείου SIRENE, καθορίζονται με κοινή απόφαση των συναρμοδίων Υπουργών. Έναρξη ισχύος Άρθρ.9.-Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως.  4.Α.α.152 Υπουργείο Δημόσιας Τάξης (Οργανικές Διατάξεις)   329  